Document ID: 31997L0021

Direktiva Komisije 97/21/ES
z dne 18. aprila 1997
o prilagoditvi Direktive Sveta 80/1269/EGS o približevanju zakonodaje držav članic, ki se nanaša na moč motorja motornih vozil, tehničnemu napredku
(Besedilo velja za EGP)
KOMISIJA EVROPSKIH SKUPNOSTI JE,
ob upoštevanju Pogodbe o ustanovitvi Evropske skupnosti,
ob upoštevanju Direktive Sveta 80/1269/EGS z dne 16.decembra 1980 o približevanju zakonodaje držav članic, ki se nanaša na moč motorja motornih vozil [1], kakor je bila nazadnje spremenjena z Direktivo Komisije 89/491/EGS [2], in zlasti člena 3 Direktive,
ker je Direktiva 80/1269/EGS ena izmed posebnih direktiv za postopek ES-homologacije, ki je bil uveden z Direktivo Sveta 70/156/EGS z dne 6. februarja 1970 o približevanju zakonodaje držav članic o homologaciji motornih in priklopnih vozil [3], kakor je bila nazadnje spremenjena z Direktivo Evropskega parlamenta in Sveta 96/79/ES [4]; ker se torej določbe Direktive 70/156/EGS glede sistemov, sestavnih delov in samostojnih tehničnih enot vozil uporabljajo tudi za Direktivo 80/1269/EGS;
ker zlasti člen 3(4) in člen 4(3) Direktive 70/156/EGS določa, da mora vsaka posebna direktiva imeti priložen opisni list, ki vsebuje ustrezne podatke iz Priloge I k Direktivi 70/156/EGS, kot tudi certifikat o homologaciji na podlagi Priloge VI k Direktivi št. 70/156/EGS da bi bila homologacija lahko računalniško podprta;
ker se te spremembe nanašajo samo na upravne določbe iz Direktive. 80/1269/EGS; ker zato ni treba razveljaviti obstoječih homologacij na podlagi Direktive 80/1269/EGS niti preprečiti registracije, prodaje in začetka uporabe novih vozil, na katera se nanašajo te homologacije;
ker so ukrepi, predvideni s to direktivo, skladni z mnenjem Odbora za prilagajanje tehničnemu napredku, ki je bil ustanovljen z Direktivo 70/156/EGS,
SPREJELA NASLEDNJO DIREKTIVO:
Člen 1
Direktiva 80/1269/EGS se spremeni, kakor sledi:
1. Člen 1 se nadomesti z naslednjim:
"Člen 1
V tej direktivi izraz "vozilo" pomeni katero koli motorno vozilo, namenjeno za uporabo na cesti, z nadgradnjo ali brez nje, z vsaj štirimi kolesi in z največjo konstrukcijsko določeno hitrostjo večjo od 25 km/h, razen tirnih vozil, kmetijskih in gozdarskih traktorjev in delovnih strojev.;"
2. v členu 2 se besedilo "Prilogi I in II" nadomesti z besedilom "ustreznimi Prilogami";
3. Priloge se spremenijo skladno s prilogo k tej direktivi.
Člen 2
Po 1. oktobru 1997 države članice:
- ne smejo več podeljevati ES-homologacij po členu 4(1) Direktive 70/156/EGS, in
- lahko zavrnejo podelitev nacionalne homologacije,
za nove tipe vozil iz razlogov, ki se nanašajo na moč motorja, če moč motorja ni bila določena skladno z Direktivo 80/1269/EGS, kakor je bila spremenjena s to direktivo.
Ta direktiva ne razveljavlja že odobrenih homologacij skladno z Direktivo 80/1269/EGS, niti ne preprečuje razširitve homologacij pod pogoji iz direktive, po kateri so bile prvotno podeljene.
Člen 3
1. Države članice sprejmejo zakone in druge predpise, potrebne za uskladitev s to direktivo, do 30. septembra 1997. O tem takoj obvestijo Komisijo.
Države članice se v sprejetih predpisih sklicujejo na to direktivo ali pa sklic nanjo navedejo ob njihovi uradni objavi. Način sklicevanja določijo države članice.
2. Države članice predložijo Komisiji besedila temeljnih predpisov nacionalne zakonodaje, sprejetih na področju, ki ga ureja ta direktiva.
4. Člen
Ta direktiva začne veljati dvajseti dan po njeni objavi v Uradnem listu Evropskih skupnosti.
5. Člen
Ta direktiva je naslovljena na države članice.
V Bruslju, 18. aprila 1997

Labels: 7
8
1
15